Γλυκιά συμμορία

H Γλυκιά συμμορία είναι ο τίτλος ελληνικής κινηματογραφικής ταινίας του 1983, σε σενάριο και σκηνοθεσία Νίκου Νικολαΐδη. Η ταινία, παραγωγής Αφών Βεργέτη και Ελληνικού Κέντρου Κινηματογράφου, αποτελεί το δεύτερο μέρος της τριλογίας ταινιών την οποία ο σκηνοθέτης ονόμασε «Τα χρόνια της χολέρας». Η τριλογία ξεκίνησε με την ταινία Τα κουρέλια τραγουδάνε ακόμα (1979) και τελείωσε με το Ο χαμένος τα παίρνει όλα (2002), και αφορά τις τελευταίες δεκαετίες του εικοστού αιώνα. Ο πρωτότυπος ελληνικός τίτλος είναι μια απευθείας αναφορά στον ελληνικό τίτλο της ταινίας του 1969 του Σαμ Πέκινπα Η άγρια συμμορία. Η διανομή της ταινίας έγινε στην Ελλάδα από το Ελληνικό Κέντρο Κινηματογράφου και στο εξωτερικό από τη Restless Wind.

 Πλοκή 

Ο Αργύρης, ο πρόσφατα αποφυλακισμένος φίλος του Ανδρέας, η Μαρίνα και η Σοφία, αποτελούν μια παρέα που ζει σε μια μονοκατοικία. Έχουν φτάσει σ' ένα συναισθηματικό αδιέξοδο κι αναζητούν κάτι πάνω στο οποίο θα ακουμπήσουν, κάτι για το οποίο θα άξιζε ακόμα και να πεθάνουν. Σέρνοντας πίσω τους ένα πολυτάραχο παρελθόν, επιδίδονται σε παντοειδείς απρέπειες: τρώνε σε πολυτελή εστιατόρια χωρίς να πληρώνουν, κλέβουν τρόφιμα από σούπερ μάρκετ, ρούχα από καταστήματα, λίρες από χρηματοκιβώτια, λεφτά από φίλους, παίζουν σε πορνοταινίες (ο Ανδρέας κι ο Αργύρης) ή χρηματοδοτούν μια παράνομη αντιεξουσιαστική οργάνωση (η Σοφία).

 Διανομή ρόλων 
 Δέσποινα Τομαζάνη ως Σοφία
 Δώρα Μασκλαβάνου ως Μαρίνα
 Τάκης Μόσχος ως Αργύρης
 Τάκης Σπυριδάκης ως Ανδρέας
 Άλκης Παναγιωτίδης ως Ξανθός
 Λένια Πολυκράτη ως Ρόζα
 Κωνσταντίνος Τζούμας ως Κωνσταντίνος
 Ντίνος Μακρής
 Ανδρέας Τσαφός
 Χάρης Ρώμας ως βοηθός Κωνσταντίνου
 Τάκης Λουκάτος ως σκηνοθέτης
 Αλκμήνη Σταύρου
 Μαριάννα Κουτάλου
 Κατερίνα Σιγούντου
 Φαίη Τζανετοπούλου
 Νατάσα Καψάμπελη ως τσελίστρια
 Ισαβέλλα Μαυράκη ως Πέγκυ
 Νατάσα Ασίκη ως Κάτια
 Φωτεινή Κοτρώτση
 Χρήστος Ζυγομαλάς
 Παναγιώτης Κάλντης
 Μάνος Τσιλιμίδης
 Γιώργος Πολυχρονιάδης
 Πάνος Θανασούλης
 Νίκος Κατωμέρης
 Ηλίας Κωνσταντακόπουλος
 Νίκος Σταυρόπουλος
 Γιάννης Κουριώτης
 Σπύρος Μπιμπίλας ως άνδρας σε φέρετρο
 Κώστας Μπαλαδήμας ως πελάτης Ρόζας

 Μουσική 
Πρωτότυπη μουσική για την ταινία έχει γράψει ο Γιώργος Χατζηνάσιος. Στην ταινία χρησιμοποιείται επίσης ως μουσική υπόκρουση το τραγούδι Sugar Time του 1958, σύνθεσης Charlie Phillips και Odis Echols, το τραγούδι του 1954, Mr Sandman των Chordettes καθώς και το τραγούδι «Γλυκιά Μαράτα» του 1940, σύνθεσης Λεό Ραπίτη σε στίχους Κώστα Κοφινιώτη και ερμηνεία της Κάκιας Μένδρη.

 Διακρίσεις και βραβεύσεις 
Τον Οκτώβριο του 1983, στο Φεστιβάλ Ελληνικού Κινηματογράφου Θεσσαλονίκης, η ταινία απέσπασε από τον Σύλλογο Κριτικών Κινηματογράφου το βραβείο Καλύτερης Ταινίας, παραγωγής, καλλιτεχνικού διευθυντή και σκηνογράφου, η ενδυματολόγος Μαρί-Λουίζ Βαρθολομαίου κέρδισε το βραβείο Καλύτερης Ενδυματολόγου, ο Ανδρέας Ανδρεαδάκης κέρδισε το βραβείο Καλύτερου Μοντέρ, ο Μαρίνος Αθανασόπουλος κέρδισε το βραβείο Καλύτερου Ηχολήπτη, ο Άρης Σταύρου κέρδισε το βραβείο Καλύτερου Κινηματογραφιστή, και ο Τάκης Σπυριδάκης κέρδισε Ειδική Μνεία Καλύτερου Ηθοποιού.

Στα 1α Κρατικά Βραβεία Ποιότητας, η Γλυκιά συμμορία κέρδισε το βραβείο καλύτερης ταινίας (από κονού με τέσσερις άλλες ταινίες), ενώ βραβεύτηκαν και οι: Άρης Σταύρου για τη φωτογραφία του, Μαρί-Λουίζ Βαρθολομαίου για τα κοστούμια της, Μαρίνος Αθανασόπουλος και Θανάσης Αρβανίτης για την ηχοληψία τους.

Το 2006, η Πανελλήνια Ένωση Κριτικών Κινηματογράφου επέλεξε την ταινία ως την έβδομη σπουδαιότερη στην ελληνική κινηματογραφική ιστορία.

 Παραπομπές 

 Περαιτέρω ανάγνωση 
 Vrasidas Karalis: A History of Greek Cinema, Continuum International Publishing Group, Νέα Υόρκη 2012, 318 σελ., ISBN 1441112782.
 Alexandros Moumtzis: «Le Nouveau face à l'Ancien (Pandelis Voulgaris, Nikos Panayotopoulos, Nikos Nikolaïdis),» dans Michel Démopoulos (directeur de publication), Le Cinéma grec, Paris, Centre Georges Pompidou, collection «cinéma/pluriel,» 1995, 263 σελ., ISBN 2858508135. (Γαλλικά)
 Νίκος Γεωργίου Νικολαΐδης: Γλυκιά συμμορία: Σενάριο, εκδ. «Συντεχνία», Αθήνα 1984, 150 σελίδες. (Ελληνικά)

 Εξωτερικοί σύνδεσμοι 
 Sweet Bunch στο Nikos Nikolaidis

 Sweet Bunch at the Greek Film Archive Film Museum: Home Page Digital Archives, Filmography
 Sweet Bunch at 5 Books, 6 Films, and...

 Sweet Bunch at The New York Times Movies

Κατηγορία:Ταινίες του 1983
Κατηγορία:Σινεφίλ ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Νίκου Νικολαΐδη
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ελληνικές ταινίες της δεκαετίας 1980